'সুজন মাঝি' মুক্তি উপলক্ষে গতকাল আয়োজিত সাংবাদিক সম্মেলনে শাশ্বত চট্টোপাধ্যায় জানান, "বিদেশের রাস্তায় নাচতে হবে জেনে প্রথমে ভেবেছিলাম করবো না বলে দিই। তারপর ভাবলাম গালাগাল খেলে আমাকে এক নয়, খরাজ দাকেও খেতে হবে। ভাগাভাগি হয়ে যাবে ব্যাপারটা। তারপর নিজেকে বোঝালাম, দেব যদি দু'দিনের একটা ছোঁড়া হয়ে এত ভাল নাচে তাহলে আমি কেন পারবো না!" তবে তাঁদের কাউকেই যে গালাগাল খেতে হয়নি তার প্রমাণ দিয়েছে ইউটিউব। গতকাল মুক্তি পাওয়ার পর 24 ঘন্টা না পেরোতেই ইউটিউবে ট্রেন্ডলিস্টে প্রথম স্থান দখল করে নিয়েছে 'সুজন মাঝি'।